ભેગા થયેલા કર્મચારીઓએ કમિશનરને આવેદનપત્ર આપીને રજૂઆત પણ કરી હતી. સ્ટિયરિંગ કમિટીના કન્વીનર મહંમદ ઇકબાલ શેખે ઉમેર્યુ હતું કે, પગારની તારીખો બદલાવાથી સેંકડો નહીં બલકે હજારો કર્મચારીઓના બેંકના હપતાની નક્કી તારીખથી માંડીને ઘણી તકલીફો ઊભી થઈ છે. તેને ધ્યાને લીધા વગર કરાયેલા આ ફેરફાર અંગે ફેરવિચારણા કરવી જરૂરી થઈ પડી છે. ઓનલાઈન હાજરી પુરવા માટેની તજવીજ પણ ઘણી કડાકૂટભરી છે. વ્યવહારુ નથી. તે પણ ફેરવિચાર માગી લે છે.